jkorsvik/nowiki_second_scrape_merged huggingface dataset:
Rajapalayamhund

Rajapalayamhund er en mynde som stammer fra det sørlige India, der den har vært populær som jakthund på villsvin og selskapshund for lokalaristokratiet. Alternativt er denne hunden kjent som poligarhund og paleiyakaran i hjemlandet.


== Opprinnelse ==
Rajapalayamhund har fått navn etter byen Rajapalayam i Tamil Nadu, i det sørlige India, der den blir mest vanlig oppdrettet i Virudhunagardistriktet. Den er ikke anerkjent av de store internasjonale kennelklubbene, men den anerkjennes av Kennel Club of India (KCI).
Opphavet til denne hunden er ukjent, men det har blitt spekulert i om rasen kan ha vært en progenitor for dalmatiner. Det er også kjent at rasen ble brukt i krigshandlinger mot britene under de såkalte Karnatakakrigene.
Ekte Rajapalayamhunder er nær utdødd og finnes kun i små, begrensede områder i Tamil Nadu. Dersom ingen ting blir gjort for å redde denne hunden vil trolig rasen forsvinne i løpet av kort tid. Den indiske kennelklubben (KCI) har lansert prosjektet «Save the Rajapalayam Project» for å redde rasen, men det er uvisst om de lykkes.


== Utseende, anatomi og fysikk ==
Rajapalayamhund er ei stor mynde med glatt, kort og fin pels. På hodet, brystet, buken og nedover bena er pelsen myk, mens dekkhårene er stive ellers på kroppen. Den er kraftigere og tyngre bygget enn mynder flest og har en noe bredere skalle. Huden i pannen kan danne rynker.
Skulderhøyden er gjerne 60-75 cm (typisk 65 cm for tisper og 70 cm for hanner) og vekten 20-28 kg. Gjennomsnittshøyden på disse hunden har blitt mindre med årene, men indiske kynologer hevder allikevel at denne hunden er den mest opprinnelige av de indiske myndene. Den mest populære fargen er melkehvit (elfenbenshvit) med rosa nesebrusk og lepper og gyldenbrune øyne, men den finnes i flere farger og fargekombinasjoner, herunder sort, brun og flekket sort/hvit.
Rajapalayamhund er mer utholdende enn hurtig til mynde å være.


== Bruksområder ==
Rajapalayamhund har i India først og fremst vært kjent som en nyttig brukshund, en ypperlig jakthund. Rasen tilhører hetshundene og egner seg ypperlig til blant annet villsvinjakt. I motsetning til mynder flest (som primært bruker synet) bruker rasen også luktesansen aktivt når den jakter. Den er også en glimrende vakthund og kan dessuten bli en god familiehund.


== Lynne og væremåte ==
Rajapalayamhund hevdes å være lojal og mild mot familien (inkludert barn), men reservert og territorial ovenfor fremmede. Den liker ikke berøringer av fremmede, og kan best karakteriseres som en klassisk «enmannshund». I så måte er dette en hunderase som passer best for svært erfarne hundefolk. Som mynder flest er den selvstendig, egenrådig og effektiv. Pelsen krever minimalt med stell om kostholdet er sunt og fullverdig. Rasen er nøysom i kosten.
Morten Harper

Morten Harper (født 29. juli 1973) er en norsk forfatter, tegneserieekspert, juridisk konsulent og utredningsleder i Nei til EU.
Morten Harper er utdannet cand. jur. fra Juridisk fakultet ved Universitetet i Oslo, der han også har studert blant annet medievitenskap. Han har skrevet flere fagbøker om tegneserienes form, historie og innhold. Han har også arbeidet som frilansjournalist og tegneserieanmelder i en rekke aviser, deriblant Aftenposten, Dagens Næringsliv og Le Monde. 
Som manusforfatter har han skrevet Blodøks, en actiontegneserie som ble illustrert av Geir Moen. Blodøks ble trykket i bladet Conan. 
Harper var dessuten initiativtager og fagkonsulent for TV-dokumentaren Suksess i striper som ble sendt på NRK i 2004. 
Han har høstet mye anerkjennelse for sitt arbeid og sin kompetanse på tegneserier, og han ble tildelt Raptus-prisen under Raptus tegneseriefestival i Bergen i 2000 for sin journalistikk om tegneserier. Han var i 2008 president i Norsk Tegneserieforum (NTF).
Morten Harper er i tillegg redaksjonsmedlem i nyhetstjenesten Miljønytt, og har et langvarig engasjement i miljøbevegelsen bak seg. Fra 2011 er han varamedlem av Stjørdal kommunestyre for Sosialistisk Venstreparti.


== Bokutgivelser ==
1997: Tegneseriens triangel : Tegneserien i og utenfor rutene 2
1998: Kapteinens skrekk : den 9. kunstart
1998: Rutenes hemmelighet : 9 genrer, 99 serier
2003: Hverdagen er ikke som du tror – hefte om nye norske tegneserier


== Eksterne lenker ==
Morten Harpers hjemmesider
Rajapalayam

Rajapalayam her flere betydninger

Rajapalayam, by i det sørlig India
Rajapalayam, indisk hunderase
Geir Emanuelsen

Geir Emanuelsen (født 10. juli 1966) er en norsk musiker og bassist fra Arendal.


== Bakgrunn ==
Han startet sin musikalske karrière i Arendal med Heavy metal /  rock bandet Theo (oppkalt etter trommeslageren Stig Theo Eriksen). Theo ga ut et musikkalbum, LP'en The Good, the Bad, and the Ugly på Veps Musikk plateselskap i 1988. Bandet ble oppløst i 1989 / 1990, og to av medlemmene dannet kort tid senere bandet Clawfinger.
Geir Emanuelsen har tidligere vært med i Go-Go Gorilla (med Alex Rosén), Dixie Ramblers og Howlin' Pimp-O-Negros. Nå spiller han i The Beat Tornados som han var med å starte i 1995, de har gitt ut flere album.


== Diskografi ==
Theo – The Good, the Bad, and the Ugly (Veps, 1988)
Go-Go Gorilla – Stuck (1991)
The Beat Tornados – Pole Position (Flipside, 1998)
Diverse Artister – Broom Broom (Samlealbum – 1999)
The Beat Tornados – Mission to Mir (Flipside, 2001)
The Beat Tornados – Scandinavian Interlude (Flipside, 2004)
Diverse Artister – Never Too Loud! A Tribute To Backstreet Girls (Samlealbum – 2006)


== Eksterne lenker ==
The Beat Tornados hjemmeside
Yas Marina Circuit

Yas Marina Circuit er en motorsportbane i Abu Dhabi i De forente arabiske emirater. Den er arena for Formel 1-løpet Abu Dhabis Grand Prix, som første gang ble arrangert i 2009. Banen er bygget på den kunstige Yas-øya, og var den andre Formel 1-banen i Midtøsten, etter Bahrain International Circuit.
Banen var opprinnelig planlagt som en gatebane, men dette ble senere endret til en permanent racerbane. Banen har 21 svinger som slynger seg rundt på øya, passerer forbi marinaen og gjennom Yas Marina Hotel. Banen har flere lange rettstrekninger og krappe svinger. Det er fem store tilskuertribuner rundt banen. Like ved banen ligger den store fornøyelses- og temaparken Ferrari World.
Yas Marina Circuit ble bygget av selskapet Aldar, som også bygget parken, havna, samt hoteller og strender som omringer området. 
Banen ble etter Abu Dhabi Grand Prix 2010 kritisert av førerne for mangelen på forbikjøringsmuligheter. Fernando Alonso var ute av stand til å passere Vitalij Petrov gjennom en stor del av løpet, og Mark Webber ble også liggende bak Alonso. Løpets organisatorer ble oppfordret til å gjøre endringer på banen til løpet i 2011, med henblikk på å lage flere reelle muligheter til forbikjøring. Baneledelsen gikk først med på å gjøre slike endringer, men endringene er senere blitt utsatt som følge av den store økningen av forbikjøringer i Formel 1-sesongen 2011 forårsaket av innføringen av DRS- og KERS-systemene, samt nye dekkstrategier etter at Pirelli erstattet Bridgestone som dekkleverandør.


== Se også ==
Liste over Formel 1-baner
Abu Dhabis Grand Prix


== Eksterne lenker ==
(ar) Offisielt nettsted 
(en) Yas Marina Circuit – kategori av bilder, video eller lyd på Commons 
news.bbc.co.uk
www.formula1.com
Banens beliggenhet på Google Maps
Haukebø & Rødseth

Haukebø & Rødseth AS er en av Norges eldste bilforhandlere. I 1922 startet Haukebø & Rødseth med salg og service av Ford. I dag ledes bedriften av 3. generasjon ved Ole Bjørn Rødseth og er i dag forhandlere av Ford, Subaru og Mitsubishi. Selskapet holder til i moderne lokaler ved Fuglset i Molde.


== Eksterne lenker ==
Hjemmeside
Justøybrua

Justøybrua er ei 116 meter lang veibru på fylkesvei 232 i Lillesand kommune i Agder. Brua krysser Blindleia ved Sundet mellom fastlandet og Justøya. Justøybrua ble åpnet 24. oktober 1949 og erstattet en tidligere fergeforbindelse over sundet. Brua har ett kjørefelt. Seilingshøyde 19 meter.


== Se også ==
Liste over broer i Norge
Liste over broer i Norge etter lengde


== Eksterne lenker ==
Blindleia.info: Justøybrua
Lillesand kommune: Kart 7 - Justøya
Fædrelandsvennen: Justøybrua sprekker (15. august 2007)
NRK: Skal sjekke Justøybrua (15. august 2007)
Mikkel Hansen

Mikkel Hansen (født 22. oktober 1987 i Helsingør) er en dansk håndballspiller. Han spiller venstre back for den franske klubben Paris Saint-Germain Handball. Han fikk sin debut på Danmarks herrelandslag i håndball i 2007. Mikkel Hansen var en av de mest sentrale spillerne da landslaget tok sølvmedalje under VM 2011. Han ble turneringens toppskårer med 68 mål, og ble også som eneste danske tatt ut på «All star-laget». Foran EM 2012 la Hansen på seg noen kilo i håp om å bli enda bedre, og han regnes for å være den største profilen på laget.Han tok gull under Sommer-OL 2016.Under håndball-VM i 2019 spilte Mikkel Hansen gjennom hele turneringen. Han scoret 14 mål mot Norge i gruppespillet.


== Referanser ==


== Eksterne lenker ==
Offisielt nettsted 
(en) Mikkel Hansen – kategori av bilder, video eller lyd på Commons 
(de) Mikkel Hansen – Munzinger Sportsarchiv 
(en) Mikkel Hansen – Olympics.com 
(en) Mikkel Hansen – Olympic.org 
(en) Mikkel Hansen – Olympedia 
(en) Mikkel Hansen – Sports-Reference (OL-resultater – arkivert) 
(en) Mikkel Hansen – Det europeiske håndballforbundet (EHF) 
(fr) Mikkel Hansen – Ligue Nationale de Handball (LNH)
Vitantonio Liuzzi

Vitantonio «Tonio» Liuzzi (født 6. august 1983 i  Locorotondo, Italia) er en italiensk Formel 1-fører som i 2011-sesongen kjørte for HRT.


== Karriere ==
Liuzzi debuterte i Formel 1 for Red Bull Racing i 2005. Opprinnelig skulle han og Christian Klien, som han da bodde med i Hemel Hempstead i England, dele setet og kjøre fire og fire løp, men det endte med at Klien fikk setet i de resterende løpene etter at Liuzzi hadde kjørt sine. Han tok sine to første poeng i San Marino etter at han kjørte inn til en sterk 7.-plass. Liuzzi er nå bosatt i Pescara i Italia.
Før 2006-sesongen signerte Liuzzi med det nyetablerte juniorlaget til Red Bull, tidligere Minardi, med navn Scuderia Toro Rosso. Poeng var utenfor rekkevidde da bilen utover sesongen ble langt svakere enn konkurrentene grunnet bruk av en nedtrimmet V10 i stedet for den nye V8-motoren som ble brukt av alle de andre lagene. Høydepunktet var under løpet i USA hvor han tok en 8.-plass.
Liuzzi ble hos Toro Rosso i 2007, men til tross for en sterk 6.-plass i Kina mistet han setet til Sébastien Bourdais før 2008-sesongen. Han sikret seg i stedet en plass som testfører hos Force India.
I 2009 fikk Liuzzi kjøre igjen da Force Indias faste fører Giancarlo Fisichella gikk til Ferrari som erstatning for Felipe Massa. Han tok sin beste plassering i karrieren på startrekken foran Italias Grand Prix med en 7.-plass. Han måtte imidlertid bryte løpet da girkassen havarerte på 19. runde.
Den 27. november 2009 ble Liuzzi annonsert som fast fører hos Force India for 2010-sesongen.


== Resultater ==


=== Fullstendige Formel 1-resultater ===
(Forklaring) (resultater i uthevet skrift indikerer pole position, resultater i kursiv indikerer raskeste runde)


== Se også ==
Liste over Formel 1-førere


== Referanser ==


== Eksterne lenker ==
(en) Vitantonio Liuzzi – kategori av bilder, video eller lyd på Commons 
(en) Vitantonio Liuzzi – galleri av bilder, video eller lyd på Commons 
(en) Vitantonio Liuzzi – racing-reference.info 
(en) Vitantonio Liuzzi – Driver Database
Odvar Korsvold

Odvar Korsvold (født 22. juni 1926, død 9. juli 2008) var flyver og forretningsmann, mest kjent som stifteren av Norrønafly.
Odvars far var baptistpastor og i sine guttedager ble det en del flytting rundt om i landet på Odvar. Han vokste opp flere steder i Nord-Norge, dels i Drammen. Under okkupasjonen, da Odvar var 17 år  måtte han i 1943 flykte til Sverige på grunn av tyskerfiendtlige aktiviteter.
I Sverige arbeidet han først som skogsarbeider, senere i den Norske Legasjonen. Han tok flyverutdannelse i 1946 i Widerøes Flyveselskap, og i 1949 fløy han Finnmarksruten for  Widerøe  og SAS.
Han stiftet A/S Norrønafly  den 1. oktober 1953 som han bygget opp med en-motors fly av ulike slag og det ble etter hvert en broket flåte som holdt til på Fornebu.
Ryggraden i selskapet i denne oppbyggingsfasen var Fotoavdelingen. Den ga gode inntekter helt fra starten og langt opp i 80-årene. Oppdragsgivere var Geografisk oppmåling og Kystkartverket (det nåværende Statens kartverk).
I 1954 flyttet selskapet til «Dumpa» på Fornebu, hvor han kjøpte en hangar og noen gamle trebygninger.  Her ble det utført service og reparasjoner vedlikehold av både egne og andres flymaskiner.
1958	 anskaffet Norrønafly en Convair 240 og sammen med Erik Myhre Reisebyrå ble Norrønafly det første selskap som kunne sende «Charterturister» til Mallorca –  Da de store selskapene  oppdaget at dette var et lukrativt marked, innså Odvar at lille Norrønafly ikke hadde økonomiske muskler nok til å overleve i denne kampen. Han valgte å konsentrerte seg om sine andre andre virksomhetsområder som også omfattet import av  Piper og Cessna fly,
I 1969 flyttet Korsvold deler av virksomheten til  Åstorp Gaard i Rakkestad. Her blir det bygget en hangar anlagt en 800 m lang Flystripe som senere blir utvidet til den nåværende Rakkestad flyplass, Åstorp.
I 2003 var Norrønafly 50 år og Korsvold  kunne registrere  at flyverkstedet på Rakkestad ble sett på som en betydelig aktør for småflymiljøet i Norge som kunne  utføre alle større reparasjoner og vedlikehold av fly.


== Eksterne lenker ==
«Odvar Korsvold». Skyward-Stoltun. Arkivert fra originalen 14. juli 2016. Besøkt 16. januar 2019.
Abu Dhabis Grand Prix

Abu Dhabis Grand Prix er et Formel 1-løp er blitt arrangert på Yas Marina Circuit i Abu Dhabi siden 2009. Det første løpet fant sted 1. november 2009, og med løpsstart kl. 17.00 lokal tid var dette det første F1-løpet som ble startet i dagslys og avsluttet i flombelysning etter mørkets frambrudd.


== Vinnere av Abu Dhabis Grand Prix ==


== Referanser ==


== Eksterne lenker ==
Offisielt nettsted 
(en) Abu Dhabi Grand Prix – kategori av bilder, video eller lyd på Commons
Motorskip

Et motorskip (skipstypeforkortelse MS eller M/S) er et sjøgående skip hvor fremdriften besørges av en motor, vanligvis en dieselmotor.
Skarstad

Skarstad er ei grend og navnet på en gård i Åbygda i Bindal kommune i Nordland. Her bor det ca. 25 personer fordelt på fire gårdsbruk med samme gårdsnummer. 
I middelaldersk (katolsk) tid stod det ei stavkirke på et av gårdsbrukene. Den ble betjent av en kapellan som omkom i ei sideelv til Åelva. Sideelven har fått navnet Kapellanselva etter nettopp denne hendelsen.
Nussir (selskap)

Nussir ASA er et norsk mineralselskap. Selskapet ønsker å åpne kobbergruve i Kvalsund i Hammerfest kommune i Finnmark. Nussir-feltet ble oppdaget på slutten av 1970-tallet og er en av Norges største kobberforekomster. Nærings- og fiskeridepartementet gav selskapet driftskonsesjon i 2019.


== Sjødeponi ==
Nussirs har planer om at gruveavfallet skal slippes ut i Repparfjorden (såkalt sjødeponi). Nussir mener det ikke utgjør noen fare for fisken, men Fiskeridirektoratet er uenig og har fremmet innsigelse for reguleringsplanen med konsekvensutredning for Nussir.


== Reindrift ==
Nussir vil legge beslag på reinbeiteareal i et kalvingsområde. De berørte reinbeitedistriktene og Sametinget har fremmet innsigelse for reguleringsplanen.


== Eierskap ==
De fem største eierne er:

Monial AS (Norge) 31.4 %
Thrane Teknikk Ltd. (De britiske Jomfruøyer) 9.9 %
Antaeus AS (Øystein Rushfeldt) (Norge) 7.5 %
Morgan Stanley & Co International (Storbritannia) 6.7 %
JP Morgan Chase (Canada) 5.4 %


== Referanser ==


== Eksterne lenker ==
(en) Offisielt nettsted
Ståle Storli

Ståle Storli, også skrevet Staale Storlid, er ei folkevise fra Telemark; historien er også fortalt i en roman av John Lie fra 1880.


== Visa ==
Ståle Storli er ei vise om kjærlighet til ei husmannsjente, som ikke blir gjengjeldt. Tekst og melodi har ukjent opphavsmann. Et lydopptak der kvedaren Aslak Brekke synger visa til harmoniumakkompagnement av Eivind Groven, ble gjort av NRK i 1936. Orgelet er stilt i samme skala som Aslak synger. Visa er også utgitt i ei innspilling med  Agnes Buen Garnås.


== Romanen ==
Telemarksforfatteren John Lie (1846–1916) utgav bygderomanen Staale Storli : En fortælling fra Telemarken i 1880. En seinere utgave fra 1895 har tittelen Staale Storlid, en Gardmannssøn fra Telemarken. Boka ble oversatt til nynorsk av sønnen Haakon Lie og kom ut  til forfatterens 100-årsjubileum i 1946 med forord av Johan Falkberget.


== Eksterne lenker ==
VisaLydklipp fra visa sunget av Aslak Brekke
Lydklipp fra visa sunget av Agnes Buen GarnåsRomanenRomanen Ståle Storli av John Lie (hele boka fra 1946 i faksimile)
Jerry Lawler

Jerry Lawler (født 29. november 1949) er en tidligere amerikansk fribryter. Han jobber nå i WWE RAW som kommentator sammen med Michael Cole, og jobbet sammen med kjente folk som Jim Ross (kommentator på SmackDown!) og Vince McMahon (Chairman i WWE).
I 2007 ble Jerry Lawler tatt opp i WWE Hall of Fame av William Shatner. Han var i samme klasse som blant annet: Jim Ross og Mr. Perfect.


== I Wrestling ==
Finishing og signature moves
Standing eller en jumping piledriver
Second rope diving fist drop
Elbow drop
Brainbuster
Back suplex
«Møkkete» Angrep
Throwing fire
Foreign objects
Managere
Sam Bass
Scott Bowden
Ronnie P. Gossett
Jimmy Hart
Jimmy Kent
Mickey Poole
Theme songs
The Great Gate of Kiev (WWE)


== Referanser ==


== Eksterne lenker ==
(en) Offisielt nettsted 
(en) Jerry Lawler – kategori av bilder, video eller lyd på Commons 
(en) Jerry Lawler på Internet Movie Database 
(sv) Jerry Lawler i Svensk Filmdatabas 
(da) Jerry Lawler på Scope 
(fr) Jerry Lawler på Allociné 
(en) Jerry Lawler på AllMovie 
(en) Jerry Lawler hos The Movie Database 
(en) Jerry Lawler på Discogs 
(en) Jerry Lawler på MusicBrainz 
(en) Jerry Lawler på Twitter 
(en) Jerry Lawler på Facebook 
(en) Jerry Lawler – Cagematch 
(en) Jerry Lawler – wrestlingdata.com 
(en) Jerry Lawler – Online World of Wrestling 
(en) Jerry Lawler – Online World of Wrestling
JONE (artist)

Jonas Nes Steinset (fra Lier), bedre kjent under artistnavnet JONE, er en norsk musiker innen sjangeren festmusikk.  I 2021 ble han nominert til Spellemannprisen i kategorien «Årets festmusikk».


== Diskografi ==


=== Singler ===


=== Priser og nominasjoner ===


== Referanser ==


== Eksterne lenker ==
Profil på Tyldenco.no
Lary Sorensen

Lary Alan Sorensen (født 4. oktober 1955 i Detroit i Michigan) er en tidligere Major League Baseball pitcher, som spilte for Milwaukee Brewers (1977–1980), St. Louis Cardinals (1981), Cleveland Indians (1982–1983), Oakland Athletics (1984), Chicago Cubs (1985), Montreal Expos (1987) og San Francisco Giants (1988).


== Kokain ==
28. februar 1986 ble Sorensen og ti andre baseballspillere suspendert i en periode etter at de innrømmet bruk av kokain.


== Referanser ==


== Eksterne lenker ==
(en) Lary Sorensen – Baseball-Reference.com (Major League) 
(en) Lary Sorensen – Baseball-Reference.com (Minor League)
Temple of Set

Temple of Set er en religiøs og filosofisk organisasjon med okkult tankegang som ble stiftet av Michael Aquino i 1975. Han og flere andre hadde brutt ut av Church of Satan.
Organisasjonen sier at den står for en filosofi med vekt på personlig utvikling og erfaring. Tildels brukes egyptiske symboler. Det opereres med flere nivåer av medlemskap, hvorav de fire høyeste gir adgang til presteskapet. 


== Eksterne lenker ==
Tempel of Sets offisielle hjemmeside (på engelsk)
Shaul Mofaz

Shaul Mofaz (hebraisk: שאול מופז; født 4. november 1948 i Teheran) er en israelsk offiser og politiker. Han tilhørte først partiet Likud, men gikk i 2005 over til Kadima, der han i 2012 ble partileder.  Mofaz har vært forsvarssjef, visestatsminister, forsvarsminister og samferdselsminister.
Mofaz ble født i Iran, men emigrerte til Israel da han var ni år gammel og vokste opp i Eilat. I 1966 gikk han inn i Israels væpnede styrker. Han var øverstkommanderende på Vestbredden i 1993 og 1994. I 1998 ble han landets forsvarssjef.Mofaz ble første gang innvalgt i Knesset i 2006. Før dette var han fra 2002 til 2006 forsvarsminister. Han ble i 2006  visestatsminister og samferdselsminister i regjeringen til Ehud Olmert. I 2009 ble han visestatsminister i regjeringen til statsminister Benjamin Netanyahu. Han satt med denne regjeringsposten til 19. juli 2012. 
Mofaz vant i 2012 kampen om å bli partileder i Kadima.


== Referanser ==


== Eksterne lenker ==
Presentasjon, fra Knesset
Liechtensteins fotballforbund

Liechtensteins fotballforbund (tysk: Liechtensteiner Fussballverband, forkortet LFV) er styreorganet for fotball i Liechtenstein. Forbundet ble etablert i 1934, ble medlem i FIFA i 1974 og i UEFA i 1992.
Forbundet organiserer Liechtensteins herrelandslag i fotball og Liechtensteins fotballcup. Liechtenstein er det eneste medlemslandet i UEFA som ikke har en egen nasjonal liga, lagene fra Liechtenstein spiller i det sveitsiske ligasystemet. Fotballforbundet er basert i Vaduz.


== Se også ==
Liechtensteins herrelandslag i fotball
Liechtensteins kvinnelandslag i fotball


== Eksterne lenker ==
(de) Offisielt nettsted 
(en) Liechtensteiner Fussballverband – kategori av bilder, video eller lyd på Commons
Giuseppe Farina

Emilio Giuseppe «Nino» Farina (født 30. oktober 1906, død 30. juni, 1966) var en italiensk racerfører. Han skiller seg ut i historien ved å være føreren med sin mye kopierte 'straight-arm'-kjørestil og hans status som den første verdensmesteren i Formel 1.


== Resultater ==


=== Fullstendige Formel 1-resultater ===
(Forklaring) (Resultater i uthevet skrift indikerer pole position, resultater i kursiv indikerer raskeste runde)

Noter til tabellene:

Note 1:  - Delt kjøring.
Note 2:  - I Argentinas Grand Prix 1955 fullførte Farina både på 2.-plass (delt kjøring med Trintignant og González) og 3.-plass (delt kjøring med Maglioli og Trintignant). Han fikk en tredjedel av poengene for hvert resultat.


== Se også ==
Liste over Formel 1-førere


== Referanser ==
First Satanic Church

First Satanic Church er en organisasjon som ble grunnlagt av Karla LaVey 31. oktober 1999. Hun er datter av Anton Szandor LaVey og ønsker å fortsette farens kirke på samme måte som han gjorte. Den opprinnelige Church of Satan ledes i dag av en administrasjon.
WWE Hall of Fame

WWE Hall of Fame, ble lagd i 1993. Hall of Fame var i borte i åtte år fra 1996 – 2004. Hall of Fame seremonien foregår kvelden før årets høydepunkt i WWE, nemlig den største PPV av dem alle: WrestleMania.
Fra Hall of Fame startet har 68 WWE Wrestlere blitt introdusert.
Blant dem er det blant annet fire tag team.


== Introduserte ==


== Eksterne lenker ==
(en) Offisielt nettsted 
(en) WWE Hall of Fame – kategori av bilder, video eller lyd på Commons
Verktøy

Verktøy er redskap man bruker til å reparere, montere, demontere, lage, eller vedlikeholde noe med.


== Forskjellig typer verktøy ==
Bor brukes for å lage runde hull i trevirke, metaller, plast, stein og andre faste materialer. Boret er vanligvis utformet som en spiral på en stang som festes i kjeften på en borvinde eller en boremaskin.
En dor er det en metallstang, rett eller konisk, som brukes til å konsentrere et hammerslag til et punkt eller til å presse ut noe av et hull.
Filer er verktøy med tette kantete spor eller tenner på overflaten og vanligvis et håndtak. De brukes for å glatte ut eller kappe materialer. En rasp er en grov fil.
En høvel er brukes til å skjære av spon med kontrollerbar tykkelse av et materiale. Hensikten med en høvel er enten/både å gjøre en ujevn eller ru overflate jevn, eller/og å justere tykkelsen på emnet man jobber med.
Sager brukes til å skjære i materialer (f.eks. treverk).
Skrutrekkere eller skrujern brukes til å trekke til eller løsne skruer.
Tenger brukes for å endre formen på, holde eller klippe materiale. Ei  tang består av en kjeft og to håndtak.
En meterstokk er en sammenleggbar linjal som særlig brukes som redskap for å måle avstander ved bygg- og anleggsarbeid.
Et vaterpass, ofte bare kalt vater, brukes til å kontrollere om flater, linjer eller gjenstander er nøyaktig vannrette eller loddrette. Vater blir særlig brukt av håndverkere, for eksempel tømrere og snekkere.


== Se også ==
Håndverktøy
Maskinverktøy
Måleverktøy
Sager
Trearbeidsverktøy